Source: https://tax-fin-lex.si/Zbirke/SodnaPraksaList?nodeId=5ce838d7-6055-4a1e-b744-25fd710a929f
Timestamp: 2019-09-22 14:03:53+00:00

Document:
VDS sodba Pdp 1869/2001
VDS02732
SKPG člen 42, 42.
upravičenec - prenehanje delovnega razmerja - plača
Ureditev trinajste plače ali božičnice je bila v letu 1996 prepuščena avtonomni ureditvi v splošnih aktih delodajalca. Delodajalec je lahko določil, da so do božičnice upravičeni tisti, ki so zaposleni v podjetju na dan, ki ga s posebnim sklepom določi uprava. Delodajalec ni bil zavezan, da pri tovrstnih izplačilih upošteva vse delavce, tudi tiste, ki jim je med letom delovno razmerje pri delodajalcu prenehalo. Če bi bilo v postopku izkazano, da pomeni izplačilo trinajste plače del plače iz dobička, bi bil tožnik upravičen do izplačila v sorazmerju s časom zaposlitve pri delodajalcu v obdobju, v katerem je bil dobiček ustvarjen (42. člen SKPG).
VDS sodba Pdp 626/2004
VDS02640
ZDR člen 110, 111, 110, 111.
pogodba o zaposlitvi - kršitev delovnih obveznosti - kolektivna pogodba
Zakonitost izredne odpovedi se presoja glede na določbe sedanjega ZDR in na to presojo ne vplivajo določbe prejšnjih splošnih aktov ali kolektivnih pogodb delodajalca, ki opredeljujejo lažje in hujše kršitve delovnih obveznosti, saj ni mogoče mešati konceptualno različnih izhodišč prejšnjega disciplinskega postopka in sedanje izredne odpovedi pogodbe o zaposlitvi.
VDS sklep Pdp 786/2004
VDS02648
ZGD člen 449, 449/1, 449, 449/1. ZPP člen 78, 78/1, 78/2, 78, 78/1, 78/2. ZDR člen 111, 111.
začasna odredba - odpoved delovnega razmerja - pristojni organ - pogoji za izdajo začasne odredbe - verjetnost obstoja terjatve
Šteje se, da je izredno odpoved delovnega razmerja podal pristojni organ, če jo je izdal direktor d.o.o., ne pa podružnica iste d.o.o. iz Ljubljane, čeprav je na odpovedi štampiljka podružnice.
VDS sodba Pdp 1474/2002
VDS02925
ZTPDR člen 63, 63/2.
prenehanje delovnega razmerja - delavec
Delodajalec je na podlagi zdravstvenih potrdil delavca štirikrat preložil disciplinsko obravnavo (delavec se ne fizično ne psihično ni bil sposoben udeležiti disciplinske obravnave) in je uspel le štiri dni pred zastaranjem vodenja disciplinskega postopka dokončno odločiti o delavčevi disciplinski odgovornosti. Zaradi kratkih zastaralnih rokov in zaradi okoliščin na strani tožnika, tožena stranka tožniku ni mogla omogočiti, da se zagovarja pred disciplinskimi organi. Omogočila mu je obrambo v predhodnem postopku, zapisnik o zagovoru pa je bil prebran pred disciplinsko komisijo. Ker so obstajali tehtni razlogi, zaradi katerih delodajalec v disciplinskem postopku delavcu ni mogel zagotoviti zagovora, ta opustitev ni imela za posledico nezakonitosti postopka.
VSL sodba I Cpg 513/2003
VSL05517
ZOR člen 206, 208, 206, 208.
solidarna odgovornost - regresna pravica
Res je, da je v razmerju med oškodovancem in pravdnima strankama kot povzročiteljema škode s citirano sodbo ugotovljena solidarna odgovornost obeh povzročiteljev škode, sklicujoč se na 3. odst. 206. člena, ki ureja solidarno odgovornost več povzročiteljev škode, ki so delovali neodvisno drug od drugega, če ni mogoče ugotoviti njihovih deležev pri povzročeni škodi. Nemožnost ugotovitve deležev povzročiteljev pa je potrebno obravnavati v korist oškodovancu, čigar položaj je olajšan, v kolikor se posamezen povzročitelj ne uspe v celoti ekulpirati. V kolikor pa se torej posamezni povzročitelj v razmerju do oškodovanca ne uspe ekskulpirati, to ne pomeni, da nižjega deleža svoje krivde ne more uveljavljati v regresnem razmerju med povzročitelji škode v smislu 208. čl. ZOR.
VDS sodba Pdp 675/2004
VDS02639
ZDR člen 109, 118. ZDR člen 17, 17/1-6. SKPgd člen 28
transformacija delovnega razmerja - delovno razmerje za določen čas - razlogi za sklenitev delovnega razmerja za določen čas - prenehanje delovnega razmerja - odškodnina - višina odškodnine - odločanje v mejah tožbenega zahtevka
Ugotavljanje primernosti delavca ne more biti zakonit razlog za sklepanje delovnega razmerja za določen čas. Pri odmeri odškodnine po 118. členu ZDR je sodišče upoštevalo tožničino starost, in njeno izobrazbo, še vedno relativno dobre možnosti za nadaljnjo zaposlitev, upoštevalo pa je tudi dejstvo, da je bila v delovnem razmerju pri toženi stranki kratek čas. Pri višini odškodnine je navedlo, da ta vsekakor ne bi smela biti nižja od odpravnine po 109. členu ZDR in ne nižja od pogodbene kazni za nezakonito prenehanje delovnega razmerja po 28. členu SKPgd. Upoštevanje vseh teh elementov je ustrezno.
VSK sklep I Cp 980/2003
VSK00992
Tožnik je v tožbi logično pojasnil, zakaj listinskega dokaza nima. Ob odsotnosti drugih listinskih dokazov bi moralo sodišče izvesti tiste, ki jih je tožnik predlagal v tožbi, t.j. v nadaljevanju postopka zaslišati priče in šele nato presoditi utemeljenost predlagane začasne odredbe.
VSK sodba I Cp 543/2003
VSK00855
ZTLR člen 28, 28/4. ODZ paragraf 309, 319.
lastninska pravica na nepremičnini - pridobitev lastninske pravice - priposestvovanje - posest - izvrševanje posesti - opuščena posest
Le neizvrševanje posesti ni zadosten znak, da je odpadla volja ali dejanska oblast. Ugotovljena opustitev rabe po poškodbi in smrti prednika za določen čas, ko se je pred tem leta in zatem vrsto let zemlja obdelovala, ni izguba dejanske posesti in niso ne zatrjevane in ne izkazane okoliščine, ki kažejo na opuščeno posest.
VSK sklep I Cp 634/2003
VSK00896
ZPP člen 105, 105/2, 105, 105/2.
Podpisa na pooblastilu, ki ga je tožeča stranka predložila na termičnem papirju, ni mogoče šteti kot izvirnega podpisa tožnika, saj predloženo pooblastilo, ki naj bi bilo poslano pooblaščenki po faksu, ni overjeno v skladu s pogoji, ki jih določa Zakon o elektronskem poslovanju oz. drugem sodobnem informacijskem poslovanju.
VSL sodba II Cp 1764/2003
VSL49955
ZOR člen 192, 192/1, 200, 192, 192/1, 200. ZOZP člen 38, 41, 38, 41.
odgovornost za škodo - soodgovornost oškodovanca - telesne bolečine - strah
Če povzroči škodo voznik nezavarovanega motornega vozila, odgovarja Slovensko zavarovalno združenje tako, kot bi odgovarjala zavarovalnica, če bi bilo sklenjeno zavarovanje, izplačano odškodnino, skupaj z obrestmi in stroški, pa ima pravico izterjati od lastnika nezavarovanega motornega vozila in povzročitelja škodnega dogodka. Glede na to, da je oškodovanec ne le privolil, ampak povzročitelja nesreče, za katerega je vedel, da je mladoleten in da za upravljanje traktorja nima vozniškega dovoljenja, celo vzpodbujal k vožnji z neregistriranim oziroma nezavarovanim manjšim traktorjem, ki poleg voznikovega ni imel nobenega dodatnega sedeža za prevoz oseb (sopotnikov) in se posledično usedel kar na levi blatnik tega traktorja, je po oceni pritožbenega sodišča k nastali škodi prispeval 30 %. Presoja višine odškodnine za negmotne škode zaradi stisnjenja 4. in 5. ledvenega vretenca ter obtolčenine levega ličničnega predela.
VSL sodba in sklep I Cpg 1401/2003
CIVILNO PROCESNO PRAVO - IZVRŠILNO PRAVO - PRAVO DRUŽB
VSL05201
ZIP člen 15, 62, 62/2, 15, 62, 62/2. ZGD člen 394, 394/2, 394, 394/2. ZPP člen 437, 437/1, 437, 437/1.
ugovor zoper sklep o izvršbi na podlagi verodostojne listine - izdaja plačilnega naloga
ZIZ take določbe, ki bi napotovala na uporabo 437. člena ZPP, ne pozna, določba 15. člena ZIZ pa glede na posebno ureditev iz 2. odst. 62. člena ZIZ tudi ne pride v poštev. (Obrazložen) ugovor, da ni bilo pogojev za izdajo sklepa o izvršbi, je tako izenačen z vsemi drugimi ugovori, glede katerih je nadaljnji postopek urejen v 2. odst. 62. člena ZIZ. Določba 2. odst. 394. člena ZGD ne pomeni, da je terjatve zoper delničarje oziroma družbenike dovoljeno uveljavljati šele (v enem letu) po objavi izbrisa v Uradnem listu. Določa samo skrajni (prekluzivni) rok za uveljavljanje takih terjatev.
VSK sklep II Cp 22/2004
VSK00856
ZIZ člen 121, 121.
sredstva na tekočem računu - novo izvršilno sredstvo
Predlog za novo sredstvo izvršbe samo zaradi odprtja transakcijskega računa in zaprtja prejšnjih računov (na katerih je bila že dovoljena izvršba) ni dopusten, saj je izvršba s tem sredstvom oz. predmetom izvršbe že v teku, zato tudi ni podana upnikova pravna korist za vložitev takega predloga.
VSK sodba I Cp 624/2003
VSK00897
ZPP člen 184, 185, 190, 190/1, 190/2, 184, 185, 190, 190/1, 190/2.
sprememba tožbe - odstop terjatve med pravdo
S prilagoditvijo tožbenega predloga dejanskim okoliščinam kot so obstajale po stanju zadnje obravnave tožnik ni spremenil tožbe v smislu 184. čl. ZPP, saj pomeni cesija samo personalno ne pa tudi vsebinsko spremembo terjatve.
VSL sklep IV Cpg 14/2004
VSL0508
ZGD člen 350, 350/2, 356, 356/2, 356/3, 350, 350/2, 356, 356/2, 356/3. ZSReg člen 34, 34/1, 34/1-4, 34/1-4, 34, 34/1.
Materialnopravno je sodišče prve stopnje pravilno presojalo obstoj pogojev iz 3. odst. 356. člena ZGD predpisanih kot izjema od določb o rednem zmanjšanju osnovnega kapitala pri pridobitvi delnic zaradi umika po 2. odst. 356. člena v zvezi z 2. odst. 350. člena ZGD (4. točka 1. odst. 34. člena ZSReg). Predlagatelj je namreč šele v pritožbi pojasnil, da je bilo predlagano zmanjšanje osnovnega kapitala, z umikom delnic s pridobitvijo, po 1. odst. 356. člena ZGD v skladu z drugo alinejo 3. odst. 356. člena ZGD.
VSC sodba Cp 269/2003
VSC00926
ZOR člen 170, 171, 170, 171.
Do škodnega dogodka je prišlo med obveznim služenjem vojaškega roka, ko je vojaka pri opravljanju vojaških obveznosti, poškodoval drug vojak. Zato je sodišče prve stopnje pravilno upoštevalo določbi 170. in 171. čl. ZOR.
VDS02646
ZDR člen 77, 77/1, 204, 204/1, 204/3, 77, 77/1, 204, 204/1, 204/3.
transformacija delovnega razmerja - sodno varstvo - rok za vložitev tožbe
Prenehanje pogodbe o zaposlitvi, sklenjene za določen čas, zaradi izteka časa, za katerega je sklenjena, je potrebno opredeliti "kot drug način prenehanja veljavnosti pogodbe", zato je v skladu s 3. odstavkom 204. člena ZDR dopustna tožba neposredno na sodišče in tožniku ni bilo potrebno pisno zahtevati, da delodajalec odpravi kršitev (1. odstavek 204. člena ZDR).
VDS sodba Pdp 1012/2002
VDS02736
ZDS člen 67, 67/3, 67, 67/3.
prenehanje delovnega razmerja - prehod delavcev k drugemu delodajalcu - Agencija RS za plačilni promet, nadziranje in informiranje
3. odst. 67. člena ZDS ni onemogočal Agenciji RS za plačilni promet, da v skladu z dogovorom (med Ministrom, pristojnim za finance in Agencijo) o roku prehoda delavcev odloči, da preide določen delavec v Davčno upravo tudi v primeru, če njegovo delo v Agenciji ni postalo v celoti nepotrebno. Določitev dinamike postopnega prehoda delavcev Agencije Republike Slovenije za plačilni promet v davčno upravo (3. odstavek 67. člena ZDS) je bila v pristojnosti delodajalca (agencije).
VSK sodba I Cpg 230/2003
VSK00919
ZOR člen 771, 771.
Posel med pravdnima strankama je potekal tako, da je leasingojemalec izbral predmet leasinga oz. poiskal dobavitelja, slednji pa je tožeči stranki izdal predračun, katerega je tožeča stranka plačala. Provizija tožene stranke v tem poslu je znašala 230.000,00 ali 240.000,00 SIT. Glede na navedeno je bila torej med pravdnima strankama očitno sklenjena komisijska pogodba.
VDS sklep Pdp 640/2004
VDS02650
ZPP člen 105, 105/2, 108, 108/1, 105, 105/2, 108, 108/1.
sodna taksa - oprostitev plačila sodne takse - pomanjkljiva vloga
Če stranka predlogu za oprostitev plačila sodne takse ne predloži potrebnih listin, takšna vloga ni formalno nepopolna, zato jo je potrebno obravnavati po vsebini. Če predlogu za oprostitev plačila sodne takse ni predložena potrebna dokumentacija, iz katere bi izhajalo, da stranka utemeljeno predlaga pristojnemu sodišču, da jo plačila te takse oprosti, sodišče njen predlog zavrne kot neutemeljen.
VDS sodba Pdp 577/2004
VDS02969
ZDSS člen 4, 4 - 5, 4, 4 - 5.
štipendijska pogodba - sprememba pogodbe - obličnost - dokazna ocena
Tožena stranka je prosta vseh pogodbenih obveznosti iz pogodbe o kadrovski štipendiji, če tožeča stranka ne dokaže, da je prišlo med strankama do sporazumnega odloga zaposlitve (saj ji tožeča stranka v dogovorjenem roku po zaključku študija ni ponudila v podpis pogodbe o zaposlitvi). Vsak dogovor med strankama, ki bi pomenil spremembo pogodbe o kadrovski štipendiji, bi moral biti sklenjen v pisni obliki, tako kot je bila sklenjena pogodba o kadrovski štipendiji.

References: sodišče 
 sodišče 
 sodišče 
 sodišče 
 sodišče 
 sodišče